
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts meža zemes nodošanu Tukuma novada pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Meža likuma 44. panta ceturtās daļas 2. punkta "a" apakšpunkts, Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants, Pašvaldību likuma 4. panta pirmās daļas 3. punkts, Tukuma novada domes 2023. gada 23. februāra lēmums Nr. TND/23/103 (sēdes protokols Nr. 3, 38.§) "Par valsts zemes zem inženierbūvēm pārņemšanu pašvaldības īpašumā bez atlīdzības".
1.2. Mērķis
Mērķa apraksts
Projekta mērķis ir atļaut Zemkopības ministrijai nodot bez atlīdzības Tukuma novada pašvaldības īpašumā valsts meža zemi – valsts nekustamos īpašumus Tukuma novadā – "Sēme–Lāči ceļš" Sēmes pagastā, "Tukums–Sveikuļi ceļš" Tumes pagastā, "Tiļļas–Tiļļu kapi ceļš" Irlavas pagastā un "Uz lauku Kapiem" Jaunpils pagastā, lai tos izmantotu pašvaldības autonomās funkcijas izpildei – gādāt par pašvaldības īpašumā esošo ceļu būvniecību, uzturēšanu un pārvaldību.
Rīkojuma projekts stāsies spēkā pēc tā parakstīšanas.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
No Atsavināšanas likuma 43. panta izriet, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu. Atsavināšanas likuma 42. panta pirmā daļa noteic, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma izpildei nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma izpildei, atvasināta publiska persona šo īpašumu bez atlīdzības nodod valstij.
Saskaņā ar Meža likuma 44. panta ceturtās daļas 2. punkta "a" apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama Pašvaldību likumā noteikto pašvaldības autonomo funkciju izpildei, tostarp ceļu būvniecībai vai tādas valsts meža zemes atsavināšanai, uz kuras atrodas ceļš. Minētā pašvaldības autonomā funkcija atbilst Pašvaldību likuma 4. panta pirmās daļas 3. punktam, kurā noteikts, ka pašvaldību autonomajās funkcijās ietilpst gādāt par pašvaldības īpašumā esošo ceļu būvniecību, uzturēšanu un pārvaldību.
Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju izpildei. Kārtību, kādā valsts meža zeme atsavināma pašvaldības autonomo funkciju izpildei, reglamentē Ministru kabineta 2006. gada 19. septembra noteikumi Nr. 776 "Valsts meža zemes atsavināšanas kārtība" (turpmāk – noteikumi Nr. 776).
Problēmas un risinājumi
Problēmas apraksts
Atsavināšanai nododamie nekustamie īpašumi:
1) "Sēme–Lāči ceļš" Sēmes pagastā, Tukuma novadā (kadastra Nr. 9078 008 0338; turpmāk – nekustamais īpašums "Sēme–Lāči ceļš"), kas sastāv no zemes vienības (ar kadastra apzīmējumu 9078 008 0335) 1,18 ha platībā un zemes vienības (ar kadastra apzīmējumu 9078 008 0336) 0,99 ha platībā, 2024. gada 28. jūnijā ir reģistrēts zemesgrāmatā uz valsts vārda Zemkopības ministrijas personā (Zemgales rajona tiesas Sēmes pagasta zemesgrāmatas nodalījums Nr. 1000 0086 6696);
2) "Tukums–Sveikuļi ceļš" Tumes pagastā, Tukuma novadā (kadastra Nr. 9084 003 0324; turpmāk – nekustamais īpašums "Tukums–Sveikuļi ceļš"), kas sastāv no zemes vienības (ar kadastra apzīmējumu 9084 003 0319) 0,27 ha platībā, 2024. gada 2. jūlijā ir reģistrēts zemesgrāmatā uz valsts vārda Zemkopības ministrijas personā (Zemgales rajona tiesas Tumes pagasta zemesgrāmatas nodalījums Nr. 1000 0086 8636);
3) "Tiļļas–Tiļļu kapi ceļš" Irlavas pagastā, Tukuma novadā (kadastra Nr. 9054 002 0284; turpmāk – nekustamais īpašums "Tiļļas–Tiļļu kapi ceļš"), kas sastāv no zemes vienības (ar kadastra apzīmējumu 9054 002 0279) 0,52 ha platībā, 2024. gada 25. jūnijā ir reģistrēts zemesgrāmatā uz valsts vārda Zemkopības ministrijas personā (Zemgales rajona tiesas Irlavas pagasta zemesgrāmatas nodalījums Nr. 1000 0086 4456);
4) "Uz Lauku Kapiem" Jaunpils pagastā, Tukuma novadā (kadastra Nr. 9056 003 0242; turpmāk – nekustamais īpašums "Uz Lauku Kapiem"), kas sastāv no zemes vienības (ar kadastra apzīmējumu 9056 003 0239) 0,16 ha platībā, 2024. gada 27. jūnijā ir reģistrēts zemesgrāmatā uz valsts vārda Zemkopības ministrijas personā (Zemgales rajona tiesas Jaunpils pagasta zemesgrāmatas nodalījums Nr. 1000 0086 5556).
Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem nekustamā īpašuma "Sēme–Lāči ceļš" sastāvā esošās zemes vienības ar kadastra apzīmējumu 9078 008 0335 lietošanas mērķis ir zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101) 1,1800 ha platībā.
Zemes vienības platības sadalījums pa lietošanas veidiem: zemes zem ceļiem platība – 1,1800 ha.
Zemes vienībai noteikts apgrūtinājums – navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona – 1,1800 ha.
Nekustamā īpašuma "Sēme–Lāči ceļš" sastāvā esošās zemes vienības ar kadastra apzīmējumu 9078 008 0336 lietošanas mērķis ir zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101) 0,9900 ha platībā.
Zemes vienības platības sadalījums pa lietošanas veidiem: zemes zem ceļiem platība – 0,9900 ha.
Zemes vienībai noteikti apgrūtinājumi:
navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona – 0,9900 ha, ekspluatācijas aizsargjoslas teritorija gar valsts reģionālajiem autoceļiem lauku apvidos – 0,0800 ha.
Nekustamais īpašums "Sēme–Lāči ceļš" ir nodalīts no nekustamā īpašuma "Viņķu kalns" (kadastra Nr. 9078 007 0004) Sēmes pagastā, Tukuma novadā un reģistrēts zemesgrāmatā atsevišķā zemesgrāmatas nodalījumā.
Nekustamais īpašums "Viņķu kalns" (kadastra Nr. 9078 007 0004) Sēmes pagastā, Tukuma novadā ir reģistrēts zemesgrāmatā uz valsts vārda Zemkopības ministrijas personā (Zemgales rajona tiesas Sēmes pagasta zemesgrāmatas nodalījums Nr. 1000 0047 2759) un saskaņā ar 2005. gada 21. aprīļa arhīva izziņu Nr. 5–JP–2035/3 ir vēsturiskā Meža departamenta zeme, tāpēc nodalītais atsavināmais nekustamais īpašums "Sēme–Lāči ceļš" ir valsts meža zeme Meža likuma izpratnē.
Pēc Dabas datu pārvaldības sistēmā "Ozols" pieejamajiem datiem, zemes vienības ar kadastra apzīmējumiem 9078 008 0335 un 9078 008 0336 neietilpst īpaši aizsargājamā dabas teritorijā un tajā neatrodas īpaši aizsargājami biotopi, valsts nozīmes aizsargājami koki (dižkoki) vai mikroliegumi.
Zemes vienības ar kadastra apzīmējumiem 9078 008 0335 un 9078 008 0336 ietilpst akciju sabiedrības "Latvijas valsts meži" (turpmāk – LVM) medību tiesību nomas platībās, kas iznomātas mednieku biedrībai "Sencis" līdz 2046. gada 30. jūnijam.
Saskaņā ar NĪVKIS datiem nekustamā īpašuma "Tukums–Sveikuļi ceļš" sastāvā esošās zemes vienības ar kadastra apzīmējumu 9084 003 0319 lietošanas mērķis ir zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101) 0,2700 ha platībā.
Zemes vienības platības sadalījums pa lietošanas veidiem: zemes zem ceļiem platība – 0,2700 ha.
Zemes vienībai noteikti apgrūtinājumi: ekspluatācijas aizsargjoslas teritorija gar elektrisko tīklu kabeļu līniju – 0,0100 ha, navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona – 0,2700 ha, ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,2700 ha, mežu vides un dabas resursu aizsardzības aizsargjoslas ap pilsētu teritoriju – 0,2700 ha, ceļa servitūta teritorija – 0,1000 ha.
Nekustamais īpašums "Tukums–Sveikuļi ceļš" ir nodalīts no nekustamā īpašuma "Viršu mežs" (kadastra Nr. 9084 002 0095) Tumes pagastā, Tukuma novadā un reģistrēts zemesgrāmatā atsevišķā zemesgrāmatas nodalījumā.
Nekustamais īpašums "Viršu mežs" (kadastra Nr. 9084 002 0095) Tumes pagastā, Tukuma novadā ir reģistrēts zemesgrāmatā uz valsts vārda Zemkopības ministrijas personā (Zemgales rajona tiesas Tumes pagasta zemesgrāmatas nodalījums Nr. 1000 0051 3905) un saskaņā ar 2009. gada 6. aprīļa arhīva izziņu Nr. 5-JP-1041/16 ir vēsturiskā Meža departamenta zeme, tāpēc nodalītais atsavināmais nekustamais īpašums "Tukums–Sveikuļi ceļš" ir valsts meža zeme Meža likuma izpratnē.
Pēc Dabas datu pārvaldības sistēmā "Ozols" pieejamajiem datiem, zemes vienība ar kadastra apzīmējumu 9084 003 0319 neietilpst īpaši aizsargājamā dabas teritorijā un tajā neatrodas īpaši aizsargājami biotopi, valsts nozīmes aizsargājami koki (dižkoki) vai mikroliegumi.
Zemes vienība ar kadastra apzīmējumu 9084 003 0319 ietilpst LVM medību tiesību nomas platībās, kas iznomātas biedrībai "Tukuma 1. Mednieku kolektīvs" līdz 2046. gada 31. janvārim.
Saskaņā ar NĪVKIS datiem nekustamā īpašuma "Tiļļas–Tiļļu kapi ceļš" sastāvā esošās zemes vienības ar kadastra apzīmējumu 9054 002 0279 lietošanas mērķis ir zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101) 0,5200 ha platībā.
Zemes vienības platības sadalījums pa lietošanas veidiem: zemes zem ceļiem platība – 0,5200 ha.
Zemes vienībai noteikti apgrūtinājumi: ūdensnotekas (ūdensteču regulēta posma un speciāli raktas gultnes), kā arī uz tās esošās hidrotehniskās būves un ierīces ekspluatācijas aizsargjoslas teritorija meža zemēs  – 0,0200 ha, ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,5200 ha, sanitārās aizsargjoslas teritorija ap kapsētu – 0,5200 ha.
Nekustamais īpašums "Tiļļas–Tiļļu kapi ceļš" ir nodalīts no nekustamā īpašuma "Kaļķene" (kadastra Nr. 9054 002 0004) Irlavas pagastā, Tukuma novadā un reģistrēts zemesgrāmatā atsevišķā zemesgrāmatas nodalījumā.
Nekustamais īpašums "Kaļķene" (kadastra Nr. 9054 002 0004) Irlavas pagastā, Tukuma novadā ir reģistrēts zemesgrāmatā uz valsts vārda Zemkopības ministrijas personā (Zemgales rajona tiesas Irlavas pagasta zemesgrāmatas nodalījums Nr. 1000 0046 8915) un saskaņā ar 2009. gada 6. aprīļa arhīva izziņu Nr. 5-JP-1041/3 ir vēsturiskā Meža departamenta zeme, tāpēc nodalītais atsavināmais nekustamais īpašums "Tiļļas–Tiļļu kapi ceļš" ir valsts meža zeme Meža likuma izpratnē.
Pēc Dabas datu pārvaldības sistēmā "Ozols" pieejamajiem datiem, zemes vienība ar kadastra apzīmējumu 9054 002 0279 neietilpst īpaši aizsargājamā dabas teritorijā un tajā neatrodas īpaši aizsargājami biotopi, valsts nozīmes aizsargājami koki (dižkoki) vai mikroliegumi.
Zemes vienība ar kadastra apzīmējumu 9054 002 0279 ietilpst LVM medību tiesību nomas platībās, kas iznomātas mednieku kolektīvam "Lācis" līdz 2046. gada 31. martam.
Saskaņā ar NĪVKIS datiem nekustamā īpašuma "Uz Lauku kapiem" sastāvā esošās zemes vienības ar kadastra apzīmējumu 9056 003 0239 lietošanas mērķis ir zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101) 0,1600 ha platībā.
Zemes vienības platības sadalījums pa lietošanas veidiem: zemes zem ceļiem platība – 0,1600 ha.
Zemes vienībai noteikti apgrūtinājumi: sanitārās aizsargjoslas teritorija ap kapsētu – 0,1600 ha, vides un dabas resursu aizsardzības aizsargjoslas (aizsardzības zonas) teritorija ap kultūras pieminekli laukos – 0,1600 ha, ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,1600 ha.
Nekustamais īpašums "Uz Lauku Kapiem" ir nodalīts no nekustamā īpašuma "Jurģu mežs" (kadastra Nr. 9056 001 0065) Jaunpagastā, Tukuma novadā un reģistrēts zemesgrāmatā atsevišķā zemesgrāmatas nodalījumā.
Nekustamais īpašums "Jurģu mežs" (kadastra Nr. 9056 001 0065) Jaunpils pagastā, Tukuma novadā ir reģistrēts zemesgrāmatā uz valsts vārda Zemkopības ministrijas personā (Zemgales rajona tiesas Jaunpils pagasta zemesgrāmatas nodalījums Nr. 1000 0047 0645) un saskaņā ar 2008. gada 21. aprīļa arhīva izziņu Nr. 5-JP-2430 ir vēsturiskā Meža departamenta zeme, tāpēc nodalītais atsavināmais nekustamais īpašums "Uz Lauku Kapiem" ir valsts meža zeme Meža likuma izpratnē.
Pēc Dabas datu pārvaldības sistēmā "Ozols" pieejamajiem datiem, zemes vienība ar kadastra apzīmējumu 9056 003 0239 neietilpst īpaši aizsargājamā dabas teritorijā un tajā neatrodas īpaši aizsargājami biotopi, valsts nozīmes aizsargājami koki (dižkoki) vai mikroliegumi.
Zemes vienība ar kadastra apzīmējumu 9056 003 0239 ietilpst LVM medību tiesību nomas platībās, kas iznomātas mednieku biedrībai "Jaunpils" līdz 2045. gada 31. augustam.
Saskaņā ar noteikumu Nr. 776 2. punktu Tukuma novada pašvaldība ar 2023. gada 17. marta vēstuli Nr. TND/4-11.7/23/1260 "Par valsts meža zemes zem inženierbūvēm pārņemšanu pašvaldības īpašumā bez atlīdzības" ierosināja atsavināt valsts meža zemi zem inženierbūvēm ar kadastra apzīmējumiem 9078 008 0240 001, 9054 003 0088 001, 9056 003 0037 004 un 9084 003 0121 003, jo tā nepieciešama pašvaldības autonomās funkcijas izpildei – ceļu būvniecībai vai tādas valsts meža zemes atsavināšanai, uz kuras atrodas ceļš.
Tukuma novada pašvaldība 2023. gada 17. marta vēstulei Nr. TND/4-11.7/23/1260 "Par valsts meža zemes zem inženierbūvēm pārņemšanu pašvaldības īpašumā bez atlīdzības", ievērojot noteikumu Nr. 776 prasības, pievienoja
1) Tukuma novada domes 2023. gada 23. februāra lēmumu. TND/23/103 (sēdes protokola Nr. 3 38.§) "Par valsts zemes zem inženierbūvēm pārņemšanu pašvaldības īpašumā bez atlīdzības", kurā norādīts, ka saskaņā ar Pašvaldību likuma 4. panta pirmās daļas 3. punktu viena no pašvaldības funkcijām ir gādāt par pašvaldības īpašumā esošo ceļu būvniecību, uzturēšanu un pārvaldību. Saskaņā ar Meža likuma 44. panta ceturtās daļas 2. punkta "a" apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama Pašvaldību likumā noteikto pašvaldības autonomo funkciju izpildei, tostarp ceļu būvniecībai vai tādas valsts meža zemes atsavināšanai, uz kuras atrodas ceļš. Tukuma novada pašvaldība minētajā lēmumā norāda, ka ir saņemts LVM iesniegums, kurā Tukuma novada pašvaldība lūgta izvērtēt inženierbūves, kas atrodas uz LVM apsaimniekošanā esošajām zemes vienībām, pārņemt pašvaldības īpašumā zemi zem inženierbūvēm un nodrošināt Civillikuma 968. pantā nostiprināto zemes un ēkas nedalāmības principu. Ievērojot minēto, Tukuma novada pašvaldība nolemj piekrist zemes zem inženierbūvēm (ar kadastra apzīmējumiem 9078 008 0240 001, 9054 003 0088 001, 9056 003 0037 004 un 9084 003 0121 003) pārņemšanai bez atlīdzības pašvaldības īpašumā, lai izpildītu pašvaldības autonomo funkciju – gādāt par pašvaldības īpašumā esošo ceļu būvniecību, uzturēšanu un pārvaldību;
2) Tukuma novada pašvaldības 2023. gada 15. marta izziņu Nr. TND/6-3.2/23/387, kurā norādīts, ka plānotā funkcija zemes vienībām, uz kurām atrodas inženierbūves ar kadastra apzīmējumiem 9078 008 0240 001, 9054 003 0088 001, 9056 003 0037 004 un 9084 003 0121 003, ir atbilstoša Tukuma novada teritorijas plānojumā 2011.–2023. gadam ar grozījumiem 2022. gadā un Jaunpils novada teritorijas plānojumā 2013.–2024. gadam atļautajai izmantošanai;
3) pamatlīdzekļu uzskaites kartītes, jo inženierbūves ar kadastra apzīmējumiem 9078 008 0240 001, 9054 003 0088 001, 9056 003 0037 004 un 9084 003 0121 003 atrodas Tukuma novada pašvaldības bilancē (noteikumu Nr. 776 6. punktā minētā izziņa par ilgtermiņa ieguldījumu uzskaiti inženierbūvei, ja inženierbūve atrodas pašvaldības bilancē).
Noteikumu Nr. 776 5.3. apakšpunkts noteic, ka pašvaldība atsavināšanas ierosinājumam pievieno Valsts vides dienesta izdotos tehniskos noteikumus vai Vides pārraudzības valsts biroja atzinumu par paredzētās darbības ietekmes uz vidi novērtējuma ziņojumu, ja to paredz normatīvie akti par ietekmes uz vidi novērtējumu. Tādas valsts meža zemes atsavināšana, uz kuras atrodas dabā esošs ceļš, nav iekļauta ne to darbību sarakstā, kurai atbilstoši Ministru kabineta 2015. gada 27. janvāra noteikumu Nr. 30 "Kārtība, kādā Valsts vides dienests izdod tehniskos noteikumus paredzētajai darbībai" pielikumam būtu jāizsniedz tehniskie noteikumi, ne arī likuma "Par ietekmes uz vidi novērtējumu" 1. un 2. pielikumā minēto to darbību sarakstā, kurām būtu nepieciešamas ietekmes uz vidi un ietekmes uz vidi sākotnējā izvērtējuma procedūras.
Noteikumu Nr. 776 5.4. apakšpunkts noteic, ka pašvaldība valsts meža zemes atsavināšanas ierosinājumam pievieno Dabas aizsardzības pārvaldes atzinumu (ja uz darbību neattiecas šo noteikumu 5.3. apakšpunktā minētā prasība) par plānotās darbības atbilstību attiecīgās teritorijas aizsardzību un izmantošanu regulējošo normatīvo aktu prasībām, ja atsavināmā valsts meža zeme atrodas īpaši aizsargājamā dabas teritorijā vai mikroliegumā. Konkrētajā situācijā Tukuma novada pašvaldībai nav nepieciešams iesniegt minēto atzinumu, jo nekustamie īpašumi "Sēme–Lāči ceļš", "Tukums–Sveikuļi ceļš", "Tiļļas–Tiļļu kapi ceļš" un "Uz Lauku Kapiem" neatrodas īpaši aizsargājamā teritorijā vai mikroliegumā.
Noteikumu Nr. 776 6. punkts noteic: ja atsavināšana nepieciešama ceļu būvniecībai vai atsavinot tādu valsts meža zemi, uz kuras atrodas ceļš, pievieno grafisko ieceres risinājuma plānu vizuāli uztveramā mērogā (M 1 : 500 vai M 1 : 1000), kurā iezīmēta skartās valsts meža zemes robeža, ieceres izvietojums zemes vienībā un tās galvenie parametri (garums, platums, laukums), un aktuālo teksta un grafisko informāciju no NĪVKIS, ja inženierbūve ir reģistrēta NĪVKIS. Minētajā punktā norādītie parametri ir konstatējami no zemes vienību robežu plāniem un NĪVKIS izdrukas datiem par nekustamiem īpašumiem "Sēme–Lāči ceļš", "Tukums–Sveikuļi ceļš", "Tiļļas–Tiļļu kapi ceļš" un "Uz Lauku Kapiem". 
Tukuma novada pašvaldībai pārņemot nekustamos īpašumus bez atlīdzības savā īpašumā, tie būs publiski pieejami un netiks izmantoti saimnieciskajai darbībai, tāpēc nav jāpiemēro komercdarbības atbalsta regulējuma nosacījumi, nododot nekustamos īpašumus Tukuma novada pašvaldības īpašumā.
Risinājuma apraksts
Rīkojuma projekta būtība ir Zemkopības ministrijai nodot bez atlīdzības Tukuma novada pašvaldības īpašumā valsts meža zemi pašvaldības autonomās funkcijas izpildei, ievērojot Atsavināšanas likuma 42. panta pirmajā daļā ietverto prasību par valsts nekustamā īpašuma nodošanu atpakaļ Zemkopības ministrijai, ja iestāsies rīkojuma projekta 2. punktā minētais apstāklis un nekustamie īpašumi "Sēme–Lāči ceļš", "Tukums–Sveikuļi ceļš", "Tiļļas–Tiļļu kapi ceļš" un "Uz Lauku Kapiem" vairs netiks izmantoti Ministru kabineta rīkojumā minētās funkcijas izpildei.
Nekustamajiem īpašumiem "Sēme–Lāči ceļš", "Tukums–Sveikuļi ceļš", "Tiļļas–Tiļļu kapi ceļš" un "Uz Lauku Kapiem" ir noteikti apgrūtinājumi, tostarp dažādas aizsargjoslas. Aizsargjoslu veidus un to funkcijas, kā arī saimnieciskās darbības aprobežojumus aizsargjoslās reglamentē Aizsargjoslu likums. Tādējādi Tukuma novada pašvaldībai kā nekustamo īpašumu īpašniecei būs saistoša Aizsargjoslu likumā noteiktā kārtība atbilstoši aizsargjoslu veidam.
Pēc Ministru kabineta rīkojuma pieņemšanas nekustamie īpašumi "Sēme–Lāči ceļš", "Tukums–Sveikuļi ceļš", "Tiļļas–Tiļļu kapi ceļš" un "Uz Lauku Kapiem" ar nodošanas un pieņemšanas aktu tiks nodoti Tukuma novada pašvaldībai.
Pamatojoties uz akciju sabiedrības "Latvijas valsts meži" sniegto informāciju ir veikta servitūta līgumā 5-8.1.1_0007_260_21_7 noteiktā kalpojošā nekustamā īpašuma - zemes vienības ar kadastra apzīmējumu 9084 002 0044, sadale un atbilstoši veiktajai sadalei tiks precizēts servitūta līgums 5-8.1.1_0007_260_21_7. Pēc minētā precizējuma veikšanas servitūta līgumā,  Ministru kabineta rīkojuma projekta "Par valsts meža zemes nodošanu Tukuma novada pašvaldības īpašumā" pieņemšanas un akta par nekustamā īpašuma nodošanu pašvaldībai parakstīšanas, vienlaikus ar nostiprinājuma lūgumu zemesgrāmatai par nekustamā īpašuma īpašumtiesību maiņu, pamatojoties uz to, ka servitūta līgums neskar nekustamo īpašumu "Tukums–Sveikuļi ceļš" tiks lūgts dzēst ierakstu zemesgrāmatā par servitūtu.
Pēc Ministru kabineta rīkojuma projekta pieņemšanas un nodošanas un pieņemšanas akta parakstīšanas LVM grozīs ar mednieku biedrību "Jaunpils", mednieku biedrību "Sencis", mednieku kolektīvu "Lācis" un biedrību "Tukuma 1. Mednieku kolektīvs" noslēgtos medību tiesību nomas līgumus, medību tiesību nomas platības samazinot par atsavināto valsts meža zemes platību.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Tukuma novada pašvaldība segs izdevumus, kas saistīti ar nekustamo īpašumu "Sēme–Lāči ceļš", "Tukums–Sveikuļi ceļš", "Tiļļas–Tiļļu kapi ceļš" un "Uz Lauku Kapiem" pārreģistrāciju uz Tukuma novada pašvaldības vārda.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
-
6.4. Cita informācija
Cita informācija
Tā kā rīkojuma projekts būtiski nemaina esošo regulējumu, kā arī neparedz ieviest jaunas politiskās iniciatīvas, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Tiesību aktu projektu publiskajā portālā un Ministru kabineta tīmekļvietnes sadaļā "Tiesību aktu projekti". 
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā "Latvijas Vēstnesis", tos publicējot elektroniski tīmekļvietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Zemkopības ministrija
Tukuma novada pašvaldība
Akciju sabiedrība "Latvijas valsts meži"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

